Kim Jong-il

Kim Jong-il, nado o 16 de febreiro de 1942 e finado o 17 de decembro de 2011, foi un político norcoreano, que foi líder do seu país desde 1994 ata a súa morte en 2011. Foi o Secretario Xeral do Partido dos Traballadores de Corea desde 1994, e tamén Presidente da Comisión Nacional de Defensa do seu país. Sucedeu como Secretario Xeral ao seu pai, Kim Il-sung, que gobernara o país desde 1948.

É coñecido no seu país como o Amado Líder. Foi en sucesivas ocasións ratificado polo parlamento norcoreano como Presidente da Comisión de Defensa Nacional. Como autor teórico, asina un bo número de obras nas que desenvolve a Teoría Juche, un desenvolvemento do leninismo no que se baseou a política da República Democrática Popular de Corea. O seu aniversario é unha festa nacional.

Categoría:Políticos de Corea do Norte
Categoría:Nados en 1942
Categoría:Finados en 2011
Categoría:Nados en Corea do Norte